Document ID: 31976R2361

ΚΑΝΟΝΙΣΜΟΣ (ΕΟΚ) αριθ. 2361/76 ΤΗΣ ΕΠΙΤΡΟΠΗΣ της 29ης Σεπτεμβρίου 1976 περί τροποποιήσεως του κανονισμού (ΕΟΚ) αριθ. 3389/73 "περί καθορισμού των διαδικασιών και των όρων πωλήσεως των κατεχομένων από τους οργανισμούς παρεμβάσεως καπνών"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 "περί δημιουργίας κοινής οργανώσεως αγοράς στον τομέα του ακατεργάστου καπνού"(1) όπως τροποποιήθηκε τελευταία από την πράξη προσχωρήσεως(2) και ιδίως το άρθρο 7 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1687/76 της Επιτροπής της 30ής Ιουνίου 1976 "περί καθορισμού των κοινών κανόνων ελέγχου της χρησιμοποιήσεως και / ή του προορισμού των προϊόντων που προέρχονται από την παρέμβαση"(3), όπως τροποποιήθηκε από τον κανονισμό (ΕΟΚ) αριθ. 2054/76(4), καταργεί ορισμένες διατάξεις του κανονισμού (ΕΟΚ) αριθ. 3389/73 της Επιτροπής της 13ης Δεκεμβρίου 1973 "περί καθορισμού των διαδικασιών και των όρων πωλήσεως των κατεχομένων από τους οργανισμούς παρεμβάσεως καπνών"(5), όπως τροποποιήθηκε από τον κανονισμό (ΕΟΚ) αριθ. 1344/75(6)-
ότι οι διατάξεις του κανονισμού (ΕΟΚ) αριθ. 3389/73 πρέπει να προσαρμοσθούν στους κοινούς κανόνες-
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3389/73 τροποποιείται ως ακολούθως:
1. Το κείμενο του άρθρου 7 αντικαθίσταται από το ακόλουθο κείμενο:
"Η ασφάλεια που προβλέπεται στο άρθρο 5 αποδεσμεύεται μόνο εάν:
α) η προσφορά δεν έγινε αποδεκτή-
β) ο υποβάλλων προσφορά δεν εκηρύχθη ως ο υπέρ ου η κατακύρωση-
γ) ο υπέρ ου η κατακύρωση κατέβαλε το τίμημα στο οποίο έγινε η κατακύρωση και, στην περίπτωση διαγωνισμού προς εξαγωγή, προσεκόμισε την απόδειξη που προβλέπεται στο άρθρο 12 του κανονισμού (ΕΟΚ) αριθ. 1687/76."
2. Το κείμενο του άρθρου 8 παράγραφος 4 αντικαθίσταται από το ακόλουθο κείμενο:
"4. Σε περίπτωση πωλήσεως διά δημόσιου πλειστηριασμού με προορισμό την εξαγωγή, ο αγοραστής υποχρεούται να παράσχει ασφάλεια για εξαγωγή σύμφωνα με το άρθρο 5 παράγραφος 1."
Άρθρο 2
Ο παρών κανονισμός αρχίζει να ισχύει την 1η Οκτωβρίου 1976.
Εν τούτοις, τα προϊόντα που αποσύρονται από τα αποθέματα παρεμβάσεως προ της 1ης Οκτωβρίου 1976 υπόκεινται στις διατάξεις που ισχύουν προ της ημερομηνίας αυτής.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 29 Σεπτεμβρίου 1976.

Labels: 3
17